Publication: Magyar Közlöny
Issue: MK-2009-145 (Year: 2009, Number: 145)
Era: 2004-2010
Section: Melléklet a 222/2009. (X. 14.) Korm. rendelethez
Paragraph Index: 210

Melléklet a 222/2009. (X. 14.) Korm. rendelethez Az elektronikus kormányzati gerinchálózat használati szabályzata 1. Elektronikus kormányzati gerinchálózat (a továbbiakban: EKG) 1.1. A kormányzati hálózat szerepe A kormányzati és közigazgatási adatbázisok, informatikai rendszerek összekapcsolása, valamint a különbözõ szolgáltatások elérhetõségének biztosítása a kormányzati hálózat feladata. Ez az infrastrukturális elem – a központi elektronikus szolgáltatási rendszer egyik fõ összetevõjeként – távolról is elérhetõvé teszi a különféle átfogó alkalmazásokat, számítógépes külsõ és belsõ adatszolgáltatásokat, kommunikációs elemeket, amelyek ennek révén egységes egészként funkcionálnak. Ezzel válik lehetõvé a kormányzati rendszerek elektronizálása és új, hatékony szolgáltatási rendszerek bevezetése, vagyis az e-kormányzat kialakítása. 1.2. Az EKG célja, rendeltetése – Nagy sebességû, nagy üzembiztonságú és magas biztonsági követelményeknek megfelelõ, egységes architektúrájú IP hálózati infrastruktúra biztosítása; – Az infrastruktúrára épülõ szolgáltatások és egyes, eddig elszigetelt (pl. ágazati) hálózatok elérhetõvé tétele a jogosult felhasználók számára; – A kormányzati szervek közötti kommunikáció, az adatátvitel költségeinek csökkentése, minõségi szintjének emelése; – Kormányzati szintû, több felhasználó által használt alkalmazások hatékony mûködtetése; – Olyan infrastrukturális háttér biztosítása, amely alkalmas az elektronikus ügyvitel, elektronikus ügyintézés feltételeinek biztosítására, az elektronikus közigazgatás koncepciójának, vagyis az állampolgár és a kormányzat újszerû kapcsolatának kiszolgálására. 1.3. Az EKG legfõbb feladatai

Source: https://magyarkozlony.hu/hivatalos-lapok/ecb4451b97255cd5b4e0e34e49810f4693f6ffe2/dokumentumok/0580a50ff1a9e31b0ee77b7a32cd98b734861afe/letoltes